1984: Thoughtcrime, el segundu xuegu de rol n’asturianu algama financiación
#000001
Nin ta ambientáu n’Asturies, nin hai comunistes, nin tampoco espíes... ...o non que se sepa. El segundu xuegu de rol n’asturianu, qu’asoleya tamién la editorial Ediciones Radagast, va ser el xuegu de rol oficial de la novela d’Orwell 1984. Trátase d’un “survival sicolóxicu” nel que los xugadores van ponese na piel de ciudadanos y ciudadanes de la Oceanía de 1984 y van tener que “doblepensar”, falar la “nuevafala”, consiguir fuxir de la Policía del Pensamientu y, en xeneral, sobrevivir nel país del Hermanu Grande. El nuevu xuegu de rol d’Ediciones Radagast algamó 4.542€ nel verkami que duró dende’l 5 d’ochobre hasta’l 14 de payares.
#000002
Un xuegu que nun ye pa tolos públicos
#000003
El xuegu de rol presenta dos grandes innovaciones en rellación al esquema de los xuegos de rol más habituales. D’una banda, en cuenta d’emplegar puntos d’esperiencia, 1984:Thoughtcrime usa un sistema de “recuerdos”. Estos recuerdos tán basaos en fechos marcantes que-yos pasaron a los personaxes primero o a lo llargo de la partida, y que-yos dan modificadores positivos o negativos a les carauterístiques o, tamién, ventayes y desventayes. L’adquisición de recuerdos ye’l mou en que los personaxes pueden dir evolucionando nel xuegu.
#000008